b"\n_START_ARTICLE_\nOzonoter\xc3\xa0pia\n_START_PARAGRAPH_\nL'ozonoter\xc3\xa0pia \xc3\xa9s la t\xc3\xa8cnica que utilitza l'oz\xc3\xb3 com agent terap\xc3\xa8utic, b\xc3\xa9 per la seva alta capacitat oxidant i de cicatritzaci\xc3\xb3, o b\xc3\xa9 com a mitj\xc3\xa0 d'activaci\xc3\xb3 de certes prote\xc3\xafnes (IFN-\xce\xb2, TGF-\xce\xb2) i c\xc3\xa8l\xc2\xb7lules del sistema immunitari sanguini. [1 ] l'oz\xc3\xb3 \xc3\xa9s un derivat lotr\xc3\xb2pic l'oxigen, la seva mol\xc3\xa8cula est\xc3\xa0 formada per tres \xc3\xa0toms d'oxigen. L'oz\xc3\xb3 per a usos terap\xc3\xa8utics es genera a partir d'oxigen m\xc3\xa8dic (99,9% O2), en una barreja O3/O2 del 5% d'oz\xc3\xb3 en volum com a m\xc3\xa0xim. [2]_NEWLINE_Els detractors de les ter\xc3\xa0pies d'Oz\xc3\xb3 afirmen que no existeixen les necess\xc3\xa0ries proves objectives de la utilitat de l'oz\xc3\xb3 per al tractament m\xc3\xa8dic. Per la seva banda, els defensors de l'ozonoter\xc3\xa0pia afirmen que les seves indicacions s\xc3\xb3n molt \xc3\xa0mplies i vindrien determinades per les seves propietats antiinflamat\xc3\xb2ries, antis\xc3\xa8ptiques, de modulaci\xc3\xb3 de l'estr\xc3\xa8s oxidatiu i de millora de la circulaci\xc3\xb3 perif\xc3\xa8rica i l'oxigenaci\xc3\xb3 tissular._NEWLINE_La concentraci\xc3\xb3 i manera d'aplicaci\xc3\xb3 variaria en funci\xc3\xb3 de la patologia a tractar, ja que la concentraci\xc3\xb3 d'oz\xc3\xb3 determina el tipus d'efecte biol\xc3\xb2gic que produeix i la manera d'aplicaci\xc3\xb3 marca el seu \xc3\xa0mbit d'acci\xc3\xb3 en l'organisme._NEWLINE_La capa d'oz\xc3\xb3 a l'estratosfera desvia la radiaci\xc3\xb3 solar nociva, per\xc3\xb2 l'oz\xc3\xb3 troposf\xc3\xa8ric t\xc3\xa9 efectes acumulatius nocius per a la salut. L'\xc3\xbas de l'ozonoter\xc3\xa0pia \xc3\xa9s recomanat com una forma de medicina alternativa, per\xc3\xb2 no hi ha proves cient\xc3\xadfiques que recolza el seu \xc3\xbas en el tractament de malalties espec\xc3\xadfiques. Despr\xc3\xa9s d'una revisi\xc3\xb3 de la ci\xc3\xa8ncia existent, l'Environmental Protection Agency (EPA) ha q\xc3\xbcestionat fortament l'efic\xc3\xa0cia o la seguretat dels generadors d'oz\xc3\xb3 venuts com filtres d'aire. L'oz\xc3\xb3 t\xc3\xa9 la capacitat d'oxidar els compostos org\xc3\xa0nics, i tamb\xc3\xa9 s\xc3\xb3n coneguts els efectes t\xc3\xb2xics en les vies respirat\xc3\xb2ries quan es troba present al boirum.\n_START_SECTION_\nOr\xc3\xadgens hist\xc3\xb2rics\n_START_PARAGRAPH_\nEl 1856, tan sols 16 anys despr\xc3\xa9s del seu descobriment, l'oz\xc3\xb3 va ser utilitzat per primera vegada en un centre de salut per a la desinfecci\xc3\xb3 dels quir\xc3\xb2fans i l'esterilitzaci\xc3\xb3 dels instruments quir\xc3\xbargics. A la fi del segle XIX l'\xc3\xbas de l'oz\xc3\xb3 per a la desinfecci\xc3\xb3 de l'aigua potable dels bacteris i els virus estava ben establerta a l'Europa continental. El 1892, The Lancet va publicar un article que descrivia l'administraci\xc3\xb3 d'oz\xc3\xb3 per al tractament de la tuberculosi. El 1902 es va publicar un altre article al\xc2\xb7legant l'\xc3\xa8xit en el tractament de la sordesa cr\xc3\xb2nica de l'o\xc3\xafda mitjana amb l'oz\xc3\xb3. L'oz\xc3\xb3 tamb\xc3\xa9 va ser utilitzat durant la Primera Guerra Mundial per a desinfectar ferides.\n_START_SECTION_\nEfectes de l'oz\xc3\xb3\n_START_PARAGRAPH_\nL'ozonoter\xc3\xa0pia se serveix dels efectes que t\xc3\xa9 l'oz\xc3\xb3 en l'\xc3\xa9sser hum\xc3\xa0. Aquests efectes poden ser tant beneficiosos com perjudicials depenent del seu \xc3\xbas i d'altres factors com la concentraci\xc3\xb3 d'aquesta mol\xc3\xa8cula. Aix\xc3\xad doncs, l'oz\xc3\xb3 utilitzat en medicina t\xc3\xa9 una concentraci\xc3\xb3 30 vegades menor en relaci\xc3\xb3 a l'empleat en la ind\xc3\xbastria i el seu \xc3\xbas terap\xc3\xa8utic es realitza amb sofisticat instrumental, maquin\xc3\xa0ria i productes segurs per a la salut.\n_START_SECTION_\nEfectes perjudicials per a l'organisme\n_START_PARAGRAPH_\nQu\xc3\xadmicament, la mol\xc3\xa8cula d'oz\xc3\xb3 t\xc3\xa9 una alta reactivitat i gran poder d'oxidaci\xc3\xb3. Per aix\xc3\xb2, \xc3\xa9s una subst\xc3\xa0ncia t\xc3\xb2xica que, en concentracions que superin els nivells permesos per l'organisme, pot causar problemes de salut. Tot i aix\xc3\xad, l'ozonoter\xc3\xa0pia resol aquest problema mantenint un rigor\xc3\xb3s control de les concentracions aplicades als pacients i, com a prova d'aix\xc3\xb2, encara no s'han comptabilitzat defuncions causades per aquest tractament d'oz\xc3\xb3.\n_START_SECTION_\nH\xc3\xa8rnia discal\n_START_PARAGRAPH_\nEl tractament amb ozonoter\xc3\xa0pia de les h\xc3\xa8rnies discals \xc3\xa9s molt utilitzat perqu\xc3\xa8 s'ha demostrat la seva efic\xc3\xa0cia, es pot aplicar a qualsevol pacient i a tots els tipus d'h\xc3\xa8rnia, i a m\xc3\xa9s no t\xc3\xa9 contraindicacions._NEWLINE_Consisteix en un conjunt d'infiltracions d'oz\xc3\xb3: una infiltraci\xc3\xb3 intradiscal, seguida d'infiltracions paravertebrals. Es realitzen cada 3 dies durant un per\xc3\xadode d'entre 18 i 30 dies (tot i que hi ha casos en els quals es pot arribar fins als 2 mesos). La manera d'aplicar les infiltracions, les dosis i el nombre de sessions que cal fer depenen del tipus d'h\xc3\xa8rnia discal que es pateix. Si l'h\xc3\xa8rnia discal \xc3\xa9s lumbar es realitzen 10 sessions de 10 cm3, si \xc3\xa9s dorsal 8 sessions de 8 cm3 i si \xc3\xa9s cervical entre 6 i 8 sessions de 5 cm3._NEWLINE_L'oz\xc3\xb3 provoca que la part central de l'h\xc3\xa8rnia, que sol contenir una gran quantitat d'aigua, la vagi perdent a poc a poc, aix\xc3\xad que el disc s'asseca i es degrada m\xc3\xa9s f\xc3\xa0cilment. D'aquesta manera, l'h\xc3\xa8rnia disminueix de mida i pot arribar a desapar\xc3\xa8ixer. Aquest proc\xc3\xa9s no causa cap mena de dany als altres discs, ni tampoc als teixits contigus._NEWLINE_D'altra banda, l'oz\xc3\xb3 tamb\xc3\xa9 aconsegueix que arribi m\xc3\xa9s oxigen als teixits de la zona, perqu\xc3\xa8 actua sobre l'hemoglobina i els eritr\xc3\xb2cits (gl\xc3\xb2buls vermells) i per tant millora la circulaci\xc3\xb3 sangu\xc3\xadnia, i aix\xc3\xb2 permet una millor i m\xc3\xa9s r\xc3\xa0pida recuperaci\xc3\xb3 dels teixits._NEWLINE_I molt important \xc3\xa9s tamb\xc3\xa9 el seu efecte analg\xc3\xa8sic. L'oz\xc3\xb3 oxida i per tant inactiva els algop\xc3\xa8ptids, un tipus de prote\xc3\xafnes que col\xc2\xb7laboren en el transport dels impulsos dolorosos cap al cervell.\n_START_SECTION_\nPatologies doloroses\n_START_PARAGRAPH_\nL'ozonoter\xc3\xa0pia s'utilitza freq\xc3\xbcentment per reduir el dolor en malalties doloroses, tant si s\xc3\xb3n cr\xc3\xb2niques com si no ho s\xc3\xb3n, per l'efecte analg\xc3\xa8sic que t\xc3\xa9._NEWLINE_Cal destacar l'aplicaci\xc3\xb3 d'oz\xc3\xb3 en la fibromi\xc3\xa0lgia, una malaltia cr\xc3\xb2nica que causa diferents graus de dolor i malestar a la persona que la pateix, i li dificulta poder dur una vida normal. Afecta sobretot les dones, i \xc3\xa9s una patologia for\xc3\xa7a desconeguda, se'n desconeixen les causes i hi ha pocs tractaments. S\xc3\xad que se sap que l'aplicaci\xc3\xb3 d'oz\xc3\xb3 disminueix el dolor de forma sorprenent, especialment en les primeres sessions, o aix\xc3\xb2 \xc3\xa9s el que asseguren les pacients. L'oz\xc3\xb3 s'aplica en forma d'injecci\xc3\xb3 subcut\xc3\xa0nia en una zona vertebral identificada pels metges. S'apliquen petites dosis en diferents punts de la zona definida, pr\xc3\xa8viament marcada i desinfectada amb iode, i despr\xc3\xa9s s'hi fa un massatge perqu\xc3\xa8 l'oz\xc3\xb3 no quedi acumulat en el punt on s'ha injectat, sin\xc3\xb3 que es distribueixi per tots els teixits musculars contigus._NEWLINE_Tamb\xc3\xa9 \xc3\xa9s important l'aplicaci\xc3\xb3 d'ozonoter\xc3\xa0pia en malalties reum\xc3\xa0tiques, per la mateixa finalitat de disminuir el dolor. La forma d'aplicaci\xc3\xb3 dep\xc3\xa8n de la patologia en q\xc3\xbcesti\xc3\xb3: pot ser subcut\xc3\xa0nia, intraarticular (com en el cas de l'artrosi) o b\xc3\xa9 endovenosa (per exemple en l'artritis). En l'aplicaci\xc3\xb3 endovenosa, el que es fa \xc3\xa9s treure-li al pacient una certa quantitat de sang, aplicar l'oz\xc3\xb3 en aquesta i despr\xc3\xa9s tornar-la a incorporar en el torrent sanguini del malalt._NEWLINE_Un altre cas en el qual s'usa molt l'ozonoter\xc3\xa0pia \xc3\xa9s en patologies de l'articulaci\xc3\xb3 del genoll. S'apliquen infiltracions intraarticulars, periarticulars i subcut\xc3\xa0nies. No t\xc3\xa9 els efectes col\xc2\xb7laterals que tenen altres ter\xc3\xa0pies que es poden aplicar per aquest tipus de patologies. La desaparici\xc3\xb3 del dolor \xc3\xa9s immediata, i a m\xc3\xa9s els pacients poden recuperar totalment (o quasi) la mobilitat del genoll que tenien abans.\n_START_SECTION_\nPatologies provocades per la car\xc3\xa8ncia d'oxigen\n_START_PARAGRAPH_\nL'ozonoter\xc3\xa0pia s'utilitza molt en patologies provocades per una falta d'oxigen en algun teixit. La causa \xc3\xa9s una mala circulaci\xc3\xb3 sangu\xc3\xadnia, que impedeix que al teixit li arribi tot l'oxigen que necessita. Aquestes patologies poden ser problemes de circulaci\xc3\xb3 arterial i/o venosa, com tamb\xc3\xa9 \xc3\xbalceres de tota classe. L'ozonoter\xc3\xa0pia millora la circulaci\xc3\xb3 sangu\xc3\xadnia all\xc3\xa0 on s'aplica, i aix\xc3\xad ajuda a evitar la degradaci\xc3\xb3 del teixit que t\xc3\xa9 falta d'oxigen, i posteriorment col\xc2\xb7labora en la seva regeneraci\xc3\xb3 gr\xc3\xa0cies al seu efecte cicatritzant._NEWLINE_Un cas d'aquestes patologies que cal destacar \xc3\xa9s el de l'hipodermis induractiva, m\xc3\xa9s coneguda com a cel\xc2\xb7lulitis. Aquesta patologia t\xc3\xa9 lloc quan la microcirculaci\xc3\xb3 d'una zona de teixit adip\xc3\xb3s desapareix o es malmet greument. El teixit adip\xc3\xb3s \xc3\xa9s el que emmagatzema els greixos (triacilglicerols) en unes c\xc3\xa8l\xc2\xb7lules especialitzades anomenades adip\xc3\xb2cits, que tenen una membrana molt el\xc3\xa0stica per poder emmagatzemar m\xc3\xa9s greixos. Com totes les altres c\xc3\xa8l\xc2\xb7lules, els adip\xc3\xb2cits necessiten que els arribi sang, i si els capil\xc2\xb7lars estan malmesos no n'arriba prou; si aix\xc3\xb2 passa el teixit adip\xc3\xb3s es degenera. L'oz\xc3\xb3 actua sobre les cadenes d'\xc3\xa0cids grassos insaturats i les escur\xc3\xa7a, d'aquesta manera les fa m\xc3\xa9s hidrosolubles i en facilita l'eliminaci\xc3\xb3. A m\xc3\xa9s a m\xc3\xa9s, l'oz\xc3\xb3 millora la circulaci\xc3\xb3 sangu\xc3\xadnia, i en especial la microcirculaci\xc3\xb3 de la zona on s'aplica, perqu\xc3\xa8 actua sobre l'hemoglobina i els eritr\xc3\xb2cits. S'ha de ressaltar, tamb\xc3\xa9, el seu efecte antiinflamatori. L'oz\xc3\xb3 s'aplica per una injecci\xc3\xb3 subcut\xc3\xa0nia profunda; sovint amb una a cada un dels membres n'hi ha prou.\n_START_SECTION_\nPatologies immunol\xc3\xb2giques\n_START_PARAGRAPH_\nL'ozonoter\xc3\xa0pia millora la resposta del sistema immunitari, perqu\xc3\xa8 afecta els leuc\xc3\xb2cits (gl\xc3\xb2buls blancs), en especial els limf\xc3\xb2cits i els macr\xc3\xb2fags. El que fa \xc3\xa9s induir-los canvis morfol\xc3\xb2gics que en milloren la funcionalitat._NEWLINE_A m\xc3\xa9s, l'ozonoter\xc3\xa0pia tamb\xc3\xa9 indueix la s\xc3\xadntesi de citocines, un tipus de senyalitzadors cel\xc2\xb7lulars que, tot i no ser exclusius del sistema immunitari, s\xc3\xb3n indispensables pel seu bon funcionament._NEWLINE_Aix\xc3\xad que l'ozonoter\xc3\xa0pia s'aplica a malalties que afecten el sistema immunitari, i sobretot patologies autoimmunit\xc3\xa0ries. A m\xc3\xa9s, actualment s'est\xc3\xa0 estudiant si l'oz\xc3\xb3 podria utilitzar-se per tractar la SIDA.\n_START_SECTION_\nFalta de proves sobre l'efic\xc3\xa0cia de l'ozonoter\xc3\xa0pia\n_START_PARAGRAPH_\nAlguns venedors de generadors d'oz\xc3\xb3 fan fant\xc3\xa0stiques promocions que l'oz\xc3\xb3 \xc3\xa9s una cura miraculosa per a totes les malalties incloent el c\xc3\xa0ncer i la SIDA, per\xc3\xb2 aquestes afirmacions no han estat comprovades. L'oz\xc3\xb3 pot desinfectar les superf\xc3\xadcies i l'aigua si s'administra com a m\xc3\xadnim dues hores a una concentraci\xc3\xb3 de 1.200 parts per mili\xc3\xb3. S'ha proposat com un tractament per la SIDA i, encara que desactiva les part\xc3\xadcules virals fora del cos, no hi ha proves de beneficis als pacients que viuen._NEWLINE_Resum de l'abundant i creixent nombre de resultats dels estudis que mostren els efectes nocius de l'oz\xc3\xb3 a la salut, el 1976, i reiteradament el 2006, l'ag\xc3\xa8ncia d'Administraci\xc3\xb3 d'Aliments i F\xc3\xa0rmacs dels Estats Units (FDA) reflecteix el consens cient\xc3\xadfic que l'oz\xc3\xb3 \xc3\xa9s un gas t\xc3\xb2xic del cual, fins ara, no s'ha demostrat el seu \xc3\xbas m\xc3\xa8dic segur en el tractament espec\xc3\xadfic, complementari o preventiu. Una de les raons possibles, va assenyalar la FDA, \xc3\xa9s que l'oz\xc3\xb3, per a ser efica\xc3\xa7 com un germicida, ha d'estar present en una concentraci\xc3\xb3 molt m\xc3\xa9s gran de la que pot tolerar amb seguretat l'home o altres animals._NEWLINE_Encara promocionat com un tractament per al c\xc3\xa0ncer per part d'alguns defensors, la Fundaci\xc3\xb3 Americana del C\xc3\xa0ncer ha assessorat els pacients amb c\xc3\xa0ncer contra l'\xc3\xbas de la ter\xc3\xa0pia d'oz\xc3\xb3. Altres l\xc3\xadders d'opini\xc3\xb3 de la ind\xc3\xbastria al Regne Unit i Austr\xc3\xa0lia, tan recentment com el 2001, tamb\xc3\xa9 suggereixen que el coneixement sobre el potencial benefici i dany de l'oz\xc3\xb3 en pacients amb c\xc3\xa0ncer no \xc3\xa9s suficient. Per tant aquest tipus de tractament no pot ser recomanat com una forma alternativa de tractament per a pacients amb c\xc3\xa0ncer._NEWLINE_L'oz\xc3\xb3 ha estat suggerit per a l'\xc3\xbas en odontologia, encara que en general les proves existents no s\xc3\xb3n compatible amb el seu \xc3\xbas.\n_START_SECTION_\nSeguretat\n_START_PARAGRAPH_\nMoltes de les preocupacions relacionades amb la ter\xc3\xa0pia d'oz\xc3\xb3 gira al voltant de la seguretat de l'ozonitzaci\xc3\xb3 de sang. \xc3\x89s ben sabut que quan \xc3\xa9s inhalat pels mam\xc3\xadfers, l'oz\xc3\xb3 reacciona amb els compostos dels teixits que recobreixen els pulmons i desencadena una cascada d'efectes patol\xc3\xb2gics. Sa\xc3\xbcl Verd ha argumentat que, at\xc3\xa8s que l'oz\xc3\xb3 t\xc3\xa9 la capacitat per oxidar els compostos org\xc3\xa0nics en un medi ambient atmosf\xc3\xa8ric, tamb\xc3\xa9 podria oxidar els components sanguinis i teixits humans end\xc3\xb2gens. Quan s'infon a la sang humana, l'oz\xc3\xb3 produeix esp\xc3\xa8cies reactives de l'oxigen (ROS) o radicals lliures. La inhalaci\xc3\xb3 d'alts nivells d'oz\xc3\xb3 \xc3\xa9s t\xc3\xb2xica, tot i que la inhalaci\xc3\xb3 d'una \xc3\xbanica dosi amb nivells m\xc3\xa9s baixos no ho \xc3\xa9s i pot ser beneficiosa en el tractament de certes malalties.\n_START_SECTION_\nPres\xc3\xa8ncia en el cos\n_START_PARAGRAPH_\nMolts arguments han estat presentats tant a favor com en contra _NEWLINE_sobre la producci\xc3\xb3 d'oz\xc3\xb3 de forma."